চট্টগ্রামের ক্রীড়া সংগঠক মোহাম্মদ ইউসুফ আর নেই
চট্টগ্রামের ক্রীড়া সংগঠক, বাংলাদেশ হকি ফেডারেশনের সহ-সভাপতি মোহাম্মদ ইউসুফ (৬০) আর নেই। শনিবার সকালে চট্টগ্রামের একটি বেসরকারি হাসপাতালে তিনি ইন্তেকাল করেন (ইন্নালিল­াহি ... রাজিউন)। তিনি হৃদরোগে ভুগছিলেন।  







ক্রীড়াঙ্গনের পরিচিতমুখ মোহাম্মদ ইউসুফ চট্টগ্রাম মোহামেডান স্পোর্টিং ক্লাবের অতিরিক্ত সাধারণ সম্পাদক, বাংলাদেশ চুকবল অ্যাসোসিয়েশনের সহ-সাধারণ সম্পাদক, চট্টগ্রাম জেলা ক্রীড়া সংস্থার নির্বাহী কমিটির সাবেক সদস্য ও বর্তমান কাউন্সিলর, চট্টগ্রাম জেলা ফুটবল অ্যাসোসিয়েশনের নির্বাহী সদস্য হিসাবে দায়িত্ব পালন করেছেন।




তার মৃত্যুতে চট্টগ্রাম জেলা ক্রীড়া সংস্থার পক্ষে জেলা প্রশাসক ও সিজেকেএস সভাপতি আবুল বাসার মোহাম্মদ ফখরুজ্জামান এবং চট্টগ্রাম সিটি করপোরেশনের সাবেক মেয়র ও সিজেকেএস সাধারণ সম্পাদক আ জ ম নাছির উদ্দীন গভীর শোক প্রকাশ করেছেন। এছাড়া চট্টগ্রাম জেলা ফুটবল অ্যাসোসিয়েশন সভাপতি এসএম শহীদুল ইসলামও শোক প্রকাশ করেন।

চট্টগ্রামের ক্রীড়া সংগঠক, বাংলাদেশ হকি ফেডারেশনের সহ-সভাপতি মোহাম্মদ ইউসুফ (৬০) আর নেই। শনিবার সকালে চট্টগ্রামের একটি বেসরকারি হাসপাতালে তিনি ইন্তেকাল করেন (ইন্নালিল­াহি ... রাজিউন)। তিনি হৃদরোগে ভুগছিলেন।